Essaawa zibadde nnya ezookumakya (10:00am) ez’e Bungereza, Omubiri gwábadde Nnaabakyala wa Bungereza Queen Elizabeth II; negugibwa mu Lubiri lwé Balmoral gye yafiira, okutwalibwa mu lubiri olwa Holyroodhouse mu kibuga Edinburgh e Scotland.
Mu lugendo luno emitwalo némitwalo gyábakungubazi gikwatiridde ku nguudo, okukuba eriiso evvannyuma ku Queen Elizabeth II.
Olugendo luno oluweza Kilometre 280, kibaliriddwa nti lwakutwa essaawa 6, okutuuka mu lubiri olukulu olwé Scotland, oluyitibwa Holyroodhouse mu kibuga Edinburgh.
Omubiri gwa Elizabeth II olunaatuusibwa mu lubiri olwo; gwakuwummuziddwa mu kisenge mwábadde atuuliza enkiiko ezékyama oluusi nókusisinkaniramu abagenyi be, ekiyitibwa Throne Room.
Eyo gyegugenda okuggibwa enkya ku bbalaza, gutwalibwe mu kanisa ya St.Giles Cathedral.
Ku lunaku lwa Tuesday gwakussibwa mu nnyonyi nga guwerekebwa muwalawe Omumbejja Anne, gutwalibwe mu kibuga London mu lubiri lwe Buckingham.
Mu kibuga London; mu lubiri olukulu olwé Buckingham; Omukulembeze omuggya owénnono King Charles III; olwaleero asuubira okusisinkana Ssaabawandiisi wómukago ogutaba amawanga agali mu luse olumu ne Bungereza Common Wealth, omukyala Patricia Scotland, enzaalwa yé Dominican Republic.
Mary Alexandria Queen Elizabeth II; kyalangiriddwa nti ku Bbalaza ya nga 19.09.2022, lwágenda okuwummuzibwa mu nju ye eyólubeerera.
Abakulembeze bámawanga abaakakasizza nti baakwetaba ku kusiibula Queen Elizabeth ku Bbalaza, kuliko Owa Amerika Joe Biden, owa South Korea Yoon Suk-yeol.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn